wannaphong/clean_thaiwikipedia huggingface dataset:
# อะลี ชัลลาล อัลก็อยซี
อะลี ชัลลาล อัลก็อยซี  เป็นชาวอิรักที่ถูกสหรัฐคุมขังในระหว่างการสอบปากคำของซีไอเอที่เรือนจำอะบูฆุร็อยบ์ใน ค.ศ. 2003 ชื่อของเขาเป็นที่โด่งดังใน ค.ศ. 2004 จากการรายงานข่าวเรื่องอื้อฉาวอะบูฆุร็อยบ์

อัลก็อยซีกล่าวว่า "ผมหลับไม่ลงหลายคืนเมื่อนึกถึงความทุกข์ทรมานที่ผ่านมา... ผมยังฝันร้ายถึงตอนอยู่ในห้องขังที่อะบูฆุร็อยบ์ซึ่งพวกเขาเรียกว่าห้องขัง 49 ถูกทรมานด้วยน้ำมือของผู้คนจากชาติยิ่งใหญ่ที่ถือคบเพลิงแห่งเสรีภาพและสิทธิมนุษยชน"

อะลี ชัลลาล อ้างว่าเขาถูกจับกุมจากความพยายามติดต่อนักข่าวต่างชาติหลังกองทัพอเมริกันยึดสนามฟุตบอลที่เขาเป็นเจ้าของ เพื่อฝังศพที่พวกเขาฆ่า

ดูเพิ่ม
 การทรมานและการใช้อำนาจโดยมิชอบต่อนักโทษที่อะบูฆุร็อยบ์
# วัดสามัคคิยาราม
วัดสามัคคิยาราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลคลองควาย อำเภอสามโคก จังหวัดปทุมธานี มีที่ดินตั้งวัดเนื้อที่ 10 ไร่ 2 งาน 6 ตารางวา ทิศใต้ติดต่อกับคลองวัดดอนมะกูด ทิศตะวันออกติดต่อกับแม่น้ำเจ้าพระยา

วัดสามัคคิยารามสร้างเมื่อ พ.ศ. 2369 เดิมมีนามว่า วัดเมี่ยง ได้เปลี่ยนมาเป็น "วัดสามัคคิยาราม" เมื่อ พ.ศ. 2482 ได้รับพระราชทานวิสุงคามสีมาเมื่อวันที่ 24 มิถุนายน พ.ศ. 2522 เขตวิสุงคามสีมากว้าง 30 เมตร ยาว 50 เมตร ด้านการศึกษาทางวัดได้เปิดสอนโรงเรียนพระปริยัติธรรมตั้งแต่ พ.ศ. 2470 อาคารเสนาสนะที่สำคัญ ได้แก่ อุโบสถกว้าง 3.5 เมตร ยาว 20.5 เมตร กุฏิสงฆ์จำนวน 6 หลัง ส่วนมากเป็นอาคารคอนกรีตเสริมเหล็ก หอสวดมนต์และศาลาการเปรียญ

วัดมีเกจิอาจารย์ คือ พระครูธรรมวรญาณ (บุญธรรม ญาณวโร) พระเถราจารย์เชื้อสายรามัญ สนับสนุนโรงเรียนทุกโรงเรียนที่อยู่ในเขตปกครอง ด้วยทุนทรัพย์ที่ชาวบ้านในย่านนั้นให้การบริจาคไว้ ซึ่งท่านได้จัดตั้งกองทุนเอาไว้ส่งเสริมให้เด็กนักเรียนได้มีโอกาสได้รับการศึกษา รวมทั้งพระภิกษุสามเณร ที่ขาดแคลน ริเริ่มการก่อสร้างและบูรณปฏิสังขรณ์ถาวรวัตถุที่ชำรุดทรุดโทรมภายในวัดให้กลับคืน สู่สภาพสมบูรณ์ ท่านจัดสร้างวัตถุมงคลจัดทำออกมาหลายครั้ง หลายรุ่นที่โดดเด่น อาทิ เหรียญโสฬสยันต์มอญ

รายนามเจ้าอาวาส
 พระอธิการเป๊ด
 พระอธิการสุดใจ สุทฺธวาโส
 พระครูวิศาลปริยัติคุณ
 พระครูธรรมวรญาณ (บุญธรรม ญาณวโร)
 พระครูอภัยธรรมรุจี (ชาตรี อภโย)
# บ็อกซ์ฮอล์ม
บ็อกซ์ฮอล์ม (,) เป็นท้องที่และที่ตั้งของเทศบาลบ็อกซ์ฮอล์ม เทศมณฑลเอิสเตอร์เกิตลันด์ ประเทศสวีเดน ใน พ.ศ. 2553 ท้องที่นี้มีประชากร 3,194 คน
# แอลกอฮอล์ในประเทศมาเลเซีย
แอลกอฮอล์ในประเทศมาเลเซีย สื่อถึงเครื่องดื่ม, โรงงาน และกฎหมายของแอลกอฮอล์ในประเทศมาเลเซีย ประเทศนี้มีประชากรมุสลิมส่วนใหญ่ โดยอนุญาตให้ขายแก่ผู้ที่ไม่ใช่มุสลิม และไม่มีการแบนแอลกอฮอล์ทั่วประเทศ ยกเว้นในรัฐกลันตันและรัฐตรังกานูที่ห้ามเฉพาะมุสลิม พรรคอิสลามยอมรับสิทธิของผู้มิใช่มุสลิมที่มีสถานประกอบการที่ไม่ใช่มุสลิม เช่น ภัตตาคารและร้านของชำจีนถูกยกเว้นจากการแบน ดินแดนสหพันธ์กัวลาลัมเปอร์มีผู้บริโภคแอลกอฮอล์ในประเทศมากที่สุด รองลงมากคือรัฐซาราวักและรัฐซาบะฮ์
# กีฬาฟุตบอลในโอลิมปิกฤดูร้อน 2020 – รอบชิงชนะเลิศ ทีมชาย
ฟุตบอลโอลิมปิกฤดูร้อน 2020 รอบชิงชนะเลิศ เป็นการแข่งขันฟุตบอลทีมชายรอบชิงชนะเลิศในโอลิมปิกฤดูร้อน 2020 เพื่อตัดสินผู้ชนะการแข่งขันฟุตบอลชายในโอลิมปิกฤดูร้อน 2020 ที่ประเทศญี่ปุ่น การแข่งขันครั้งนี้จะเป็นรอบชิงชนะเลิศครั้งที่ 25 ของการแข่งขันฟุตบอลชายในโอลิมปิก ซึ่งเป็นการแข่งขันทุกสี่ปีที่แข่งขันโดยฟุตบอลทีมชาติชายของสมาคมสมาชิกของสหพันธ์ฟุตบอลนานาชาติ (ฟีฟ่า) เพื่อตัดสินเหรียญทองโอลิมปิก การแข่งขันจะจัดขึ้นที่สนามกีฬานานาชาติโยโกฮามะในเมืองโยโกฮามะ ประเทศญี่ปุ่น ในวันที่ 7 สิงหาคม พ.ศ. 2564 การแข่งขันรอบชิงชนะเลิศครั้งนี้เป็นการพบกันระหว่างแชมป์เก่า บราซิล กับสเปน

นับตั้งแต่ที่กีฬาฟุตบอลในโอลิมปิกเปลี่ยนมาจำกัดอายุผู้เล่นไม่เกิน 23 ปีในปี 1992 บราซิลได้เข้าชิงเหรียญทองมาแล้วสองครั้งติดต่อกัน พวกเขาพ่ายแพ้ต่อเม็กซิโกในปี 2012 ก่อนที่จะกลับมาคว้าเหรียญทองได้ในปี 2016 สเปนได้ลงเล่นในรอบชิงชนะเลิศรายการนี้สองครั้ง หนึ่งในนั้นคือครั้งที่พวกเขาคว้าเหรียญทองในปี 1992 ที่พวกเขาเป็นเจ้าภาพ อีกครั้งคือครั้งที่พ่ายแพ้ต่อแคเมอรูนในปี 2000

นี่เป็นครั้งแรกที่ทั้งสองทีมพบกันในรอบชิงเหรียญทองของโอลิมปิกฤดูร้อน ก่อนหน้านี้ ทีมชุดใหญ่ของทั้งคู่พบกันมาแล้วในฟีฟ่าคอนเฟเดอเรชันส์คัพ 2013 นัดชิงชนะเลิศ ซึ่งบราซิลเอาชนะแชมป์โลกเก่าอย่างสเปนไปได้ 3–0 นอกจากนี้ ทั้งคู่ยังเคยพบกันในนัดชิงชนะเลิศฟุตบอลเยาวชนชิงแชมป์โลกปี 1985 และ 2003 และฟุตบอลโลกเยาวชนอายุไม่เกิน 17 ปี 2003 โดยบราซิลเป็นฝ่ายเอาชนะไปได้ทั้งหมด

 สนามแข่งขัน 

การแข่งขันจะจัดขึ้นที่สนามกีฬานานาชาติโยโกฮามะในโยโกฮามะ จังหวัดคานางาวะ สนามแห่งนี้เคยใช้จัดการแข่งขันฟุตบอลระหว่างประเทศมาแล้ว ได้แก่ รอบรองชนะเลิศและรอบชิงชนะเลิศในฟีฟ่าคอนเฟเดอเรชันส์คัพ 2001 และการแข่งขันสามนัดในฟุตบอลโลก 2002 ซึ่งรวมถึงรอบชิงชนะเลิศที่ทีมชาติบราซิลชุดใหญ่ชนะเลิศในบั้นปลาย

 เส้นทางสู่รอบชิงชนะเลิศ 
  รอบ  คู่แข่ง ผล รอบแบ่งกลุ่ม คู่แข่ง ผล  นัดที่ 1   นัดที่ 2   นัดที่ 3 ชนะเลิศ กลุ่มดี ตารางคะแนนชนะเลิศ กลุ่มซี คู่แข่ง ผล รอบแพ้คัดออก คู่แข่ง ผล  รอบก่อนรองชนะเลิศ      รอบรองชนะเลิศ  

 การแข่งขัน 

 GK 1 ซังตูสRB 13ดานีแยล อัลวิส (c)CB 15นีนูCB 3 ดีเอโก การ์ลูสLB 6 Guilherme AranaCM 5 ดักลาส ลูอิซCM 8 Bruno GuimarãesRW 11Antony AM 9 Matheus CunhaLW 20Claudinho CF 10รีชาร์ลีซงผู้เล่นสำรอง:GK 12BrennoDF 4 Ricardo GraçaMF 2 Gabriel Menino MF 18Matheus HenriqueMF 19Reinier  FW 7 เปาลิญญู FW 17มัลกง  หัวหน้าผู้ฝึกสอน:André Jardine GK 1 อูไน ซิมอนRB 18Óscar Gil CB 12เอริก การ์ซิอาCB 4 เปา ตอร์เรสLB 3 มาร์ก กูกูเรยา DM 6 Martín Zubimendi CM 8 Mikel Merino (c) CM 16เปดริRF 7 มาร์โก อาเซนซิโอ CF 11มิเกล โอยาร์ซาบัล LF 19ดานิ โอลโมผู้เล่นสำรอง:GK 13Álvaro FernándezDF 5 Jesús Vallejo DF 20Juan Miranda MF 14Carlos Soler MF 15Jon Moncayola MF 21Bryan GilFW 9 Rafa Mir  หัวหน้าผู้ฝึกสอน:Luis de la Fuente

ผู้ช่วยผู้ตัดสิน:
Anton Schetinin (ออสเตรเลีย)
George Lakrindis (ออสเตรเลีย)
ผู้ตัดสินที่สี่:
Artur Soares Dias (โปรตุเกส)
ผู้ช่วยผู้ตัดสินสำรอง:
Rui Tavares (โปรตุเกส)
ผู้ช่วยผู้ตัดสินวิดีโอ:
Abdulla Al-Marri (กาตาร์)
ผู้ช่วยผู้ตัดสินจากการช่วยตัดสินวิดีโอ:
Muhammad Taqi (สิงคโปร์)
Chris Penso (สหรัฐ)
# เภสัชกรเทพสองโลก
เภสัชกรเทพสองโลก  เป็นซีรีส์ไลต์โนเวลญี่ปุ่นเขียนโดยลิซ ทากายามะ และวาดภาพประกอบโดย keepout เริ่มเผยแพร่ออนไลน์ในเดือนกรกฎาคม พ.ศ. 2558 ทางเว็บไซต์นิยายออนไลน์โดยผู้ใช้ โชเซ็ตสึกะ นิ นาโร ภายหลังสำนักพิมพ์เมเดียแฟกทอรีได้รับลิขสิทธิ์ตีพิมพ์เป็นหนังสือไลต์โนเวลในเครือ MF Books ตั้งแต่เดือนมกราคม พ.ศ. 2559 ปัจจุบันวางจำหน่ายถึงเล่มที่ 8 ได้รับการดัดแปลงเป็นมังงะ วาดภาพโดยเซ ทากาโนะ เผยแพร่ออนไลน์ทางเว็บไซต์ ComicWalker ของสำนักพิมพ์คาโดกาวะ โชเต็งตั้งแต่เดือนพฤศจิกายน พ.ศ. 2559 และได้รับการรวบรวมตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 8 ได้มีการประกาศดัดแปลงเป็นซีรีส์อนิเมะโทรทัศน์ สร้างโดยสตูดิโอดิโอเมเดีย ออกอากาศตั้งแต่เดือนกรกฎาคมถึงกันยายน พ.ศ. 2565

 เนื้อเรื่อง 
ยาคุทานิ คันจิ นักวิจัยเภสัชศาสตร์ชาวญี่ปุ่นผู้มุ่งมั่นในการพัฒนายาเพื่อช่วยเหลือผู้คน สุดท้ายเสียชีวิตเพราะโหมงานหนักเกินไป แต่ยาคุทานิก็ต้องประหลาดใจที่ตนกลับชาติมาเกิดใหม่ในอีกโลกหนึ่งที่มีวัฒนธรรมแบบยุคกลาง ยาคุทานิซึ่งกลับชาติมาเกิดเป็นฟาร์มา เดอ เมดิซิส เด็กหนุ่มบุตรชายของแพทย์โอสถหลวง พบว่าตัวเองได้รับพลังเทพจากเทพโอสถ จึงตัดสินใจนำความสามารถนี้ประยุกต์เข้ากับความรู้ทางเภสัชศาสตร์สมัยใหม่ที่สั่งสมมาจากโลกเดิมเพื่อพัฒนาการแพทย์ในโลกใหม่นี้ และทำให้การรักษาที่ถูกต้องเหมาะสมมีราคาที่สามัญชนสามารถเข้าถึงได้

 ตัวละคร
# วัดสุนทริการาม (จังหวัดปทุมธานี)
วัดสุนทริการาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองสามวัง อำเภอหนองเสือ จังหวัดปทุมธานี มีที่ดินตั้งวัด 13 ไร่ 1 งาน 94 ตารางวา

วัดสุนทริการามได้รับอนุญาตสร้างวัดเมื่อวันที่ 10 พฤษภาคม พ.ศ. 2478 โดยมีหม่อมหลวงสุ่นเป็นผู้บริจาคที่ดินสร้างวัด วัดได้รับพระราชทานวิสุงคามสีมาเมื่อวันที่ 12 เมษายน พ.ศ. 2511 เขตวิสุงคามสีมากว้าง 40 เมตร ยาว 60 เมตร ได้ผูกพัทธสีมาเมื่อ พ.ศ. 2520 ด้านการศึกษาได้เปิดสอนพระปริยัติธรรมตั้งแต่ พ.ศ. 2512 และยังให้ทางราชการสร้างโรงเรียนในที่ดินของวัด คือ โรงเรียนชุมชนประชานิกรอำนวยเวทย์ ได้รับพระราชทานวิสุงคามสีมาครั้งหลังเมื่อวันที่ 6 มกราคม พ.ศ. 2553

อาคารเสนาสนะที่สำคัญ ได้แก่ อุโบสถกว้าง 5.5 เมตร ยาว 9 เมตร สร้างเมื่อ พ.ศ. 2512 กุฏิสงฆ์จำนวน 4 หลัง ส่วนมากเป็นอาคารไม้ หอสวดมนต์กว้าง 17 เมตร ยาว 18 เมตร ศาลาการเปรียญสร้างเมื่อ พ.ศ. 2504 ปูชนียวัตถุที่สำคัญ ได้แก่ พระประธานในอุโบสถ หน้าตักกว้าง 30 นิ้ว ปางสมาธิ สมัยรัตนโกสินทร์

รายนามเจ้าอาวาส
 พระอาจารย์อุ่น พ.ศ. 2478–2479 
 พระอาจารย์ติ้น พ.ศ. 2479–2487 
 พระอาจารย์จุ่น พ.ศ. 2487–2494 
 พระอาจารย์เชิด พ.ศ. 2494–2495 
 พระอาจารย์หมาก พ.ศ. 2495–2496 
 พระอาจารย์บุญมา พ.ศ. 2496–2498 
 พระอาจารย์แปะ พ.ศ. 2498–2500 
 พระอาจารย์ฮัง พ.ศ. 2500–2502 
 พระอาจารย์วิชัย พ.ศ. 2502–2505 
 พระครูสุนทราภิรักษ์ พ.ศ. 2505–2538 
 พระอธิการโยธิน พ.ศ. 2538–2546 
 พระอธิการจตุรงค์ พ.ศ. 2546–2549 
 พระอธิการสุชาติ ฐิติโก พ.ศ. 2549–2552  
 พระครูปทุมปัญญาวุธ (บัญชา ปญฺญาธโร) พ.ศ. 2552–ปัจจุบัน
# อเวนเจอร์ส (จักรวาลภาพยนตร์มาร์เวล)
อเวนเจอร์ส  เป็นทีมซูเปอร์ฮีโร่สมมุติและเป็นตัวละครเอกของแฟรนไชส์ภาพยนตร์จักรวาลภาพยนตร์มาร์เวล (MCU) โดยอิงจากทีมในชื่อเดียวกันของมาร์เวลคอมิกส์ที่สร้างโดยสแตน ลีและแจ็ก เคอร์บี ก่อตั้งโดย นิค ฟิวรี ผู้อำนวยการหน่วย S.H.I.E.L.D. ทีมนี้เป็นองค์กรที่ตั้งอยู่ในสหรัฐซึ่งประกอบด้วยบุคคลที่ได้รับการปรับปรุงและมีพรสวรรค์ซึ่งมุ่งมั่นที่จะปกป้องโลกจากภัยคุกคามที่หลากหลาย อเวนเจอร์สถูกบรรยายว่าเป็นปฏิบัติการในรัฐนิวยอร์ก เดิมปฏิบัติการจากอเวนเจอร์สทาวเวอร์ในมิดทาวน์แมนฮัตตันและต่อมาจากอเวนเจอร์สคอมพาวด์ใน Upstate New York แนวคิดของเวนเจอร์สปรากฏในฉากหลังเครดิตของภาพยนตร์เรื่อง ไอรอนแมน มหาประลัย คน เกราะ เหล็กซึ่งเป็นภาพยนตร์ MCU เรื่องแรก โดยนิค ฟิวรีเป็นผู้ริเริ่มความคิดตามที่วางแผนเอาไว้

แนวคิดนี้ได้รับการสำรวจเพิ่มเติมใน ไอรอนแมน 2 ด้วยการเปิดตัว นาตาชา โรมานอฟฟ์ ในที่สุดทีมก็ถูกก่อตั้งขึ้นในภาพยนตร์รูปแบบครอสโอเวอร์เรื่อง ดิ อเวนเจอร์ส ซึ่งตามมาด้วย อเวนเจอร์ส: มหาศึกอัลตรอนถล่มโลก, อเวนเจอร์ส: มหาสงครามล้างจักรวาล และ อเวนเจอร์ส: เผด็จศึก จากการสร้างซีรีส์ภาพยนตร์ทั้งสี่เรื่องได้สถาปนาเป็น MCU และกลายเป็นภาพยนตร์ชุดที่ทำรายได้สูงสุดตลอดกาลเป็นอันดับสี่ โดยแฟรนไชส์ MCU ทั้งหมดอยู่ในอันดับแรก จัดเรียงเป็นชุดของตัวละครหลักของ MCU เช่น ไอรอนแมน, กัปตันอเมริกา และ ธอร์ พวกเขาเป็นศูนย์กลางของอินฟินิตีซากาของ MCU และได้รับการยกย่องว่าเป็นส่วนสำคัญของแฟรนไชส์

 การปรากฏตัวในภาพยนตร์ 

เหล่าอเวนเจอร์สมีบทบาทสำคัญใน อินฟินิตีซากา ของจักรวาลภาพยนตร์มาร์เวล โดยเป็นจุดสนใจในภาพยนตร์หลายเรื่อง เริ่มต้นด้วยภาพยนตร์ไลฟ์แอ็กชันเรื่อง ดิ อเวนเจอร์ส ในปี ค.ศ. 2012 และตามมาด้วยภาคต่อของ อเวนเจอร์ส: มหาศึกอัลตรอนถล่มโลก (2015), อเวนเจอร์ส: มหาสงครามล้างจักรวาล (2018) และ อเวนเจอร์ส: เผด็จศึก (2019) ซึ่งสองเรื่องหลังมีพื้นฐานมาจากโครงเรื่อง "ดิอินฟืนิตี้กวอนต์เลต" อเวนเจอร์สถูกนำเสนอในภาพยนตร์เรื่อง กัปตันอเมริกา: ศึกฮีโร่ระห่ำโลก (2016) ซึ่งอิงจากโครงเรื่อง "ซิวิลวอร์" พวกเขายังปรากฏตัวในฉากเครดิตกลางของเรื่อง กัปตัน มาร์เวล (ภาพยนตร์) (2019)
# วัดมงคลประชาราม
วัดมงคลประชาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองโยง อำเภอพุทธมณฑล จังหวัดนครปฐม

วัดมงคลประชารามตั้งวัดเมื่อวันที่ 29 มีนาคม พ.ศ. 2519 ได้รับพระราชทานรับวิสุงคามสีมาเมื่อ 10 กุมภาพันธ์ พ.ศ. 2521 ปัจจุบันมีพระครูโสภณธรรมมงคล (สมจิตร์) เป็นเจ้าอาวาส ท่านเป็นพระนักพัฒนา จะเห็นจะได้จากการปรับปรุง ภูมิทัศน์ของวัดโดยรอบ เช่น เมื่อ พ.ศ. 2559 ได้รื้อถอนเมรุหลังเก่าและก่อสร้างเมรุหลังใหม่ จากนั้นได้ทาสีเมรุ 11 สี จนประชาชนทั่วไปต่างพูดถึง

ภายในอุโบสถประดิษฐาน หลวงพ่อมงคลศรีวิชัย สร้างเมื่อ พ.ศ. 2515 อีกทั้งยังมี หลวงพ่อดำ ซึ่งชาวบ้านในละแวกนั้นมีความศรัทธาเป็นอย่างมาก โดยเฉพาะความเชื่อในเรื่องของโชคลาภ

รายนามเจ้าอาวาส
 พระอธิการเฉลิม จิตฺตคุตฺโต พ.ศ. 2522–2536 
 พระครูโสภณธรรมมงคล (สมจิตร์) พ.ศ. 2536
# วัดเทพนิมิต (จังหวัดนครปฐม)
วัดเทพนิมิต เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศาลายา อำเภอพุทธมณฑล จังหวัดนครปฐม

วัดเทพนิมิตได้รับอนุญาตตั้งวัดเมื่อวันที่ 15 ธันวาคม พ.ศ. 2515 ได้รับพระราชทานวิสุงคามสีมาเมื่อวันที่ 3 กันยายน พ.ศ. 2525 ได้รับการประกาศให้เป็นวัดพัฒนาตัวอย่าง ปีพุทธศักราช 2538 เป็นวัดที่มีการปฏิบัติธรรมวินัยอย่างเคร่งครัด เป็นสำนักวิปัสสนากรรมฐาน แห่งที่ 7 ของจังหวัดนครปฐม โดยอาคารปฏิบัติธรรม สามารถจุคนได้ประมาณ 1,000 คน โดยในแต่ละสัปดาห์จะมีพุทธศาสนิกชนมาปฏิบัติธรรมอย่างต่อเนื่อง นอกจากนี้ยังมีโรงเรียนต่าง ๆ ติดต่อขอนำนักเรียนมาปฏิบัติธรรมอีกด้วย

อุโบสถมีภาพจิตรกรรมฝาผนังเรื่องราวพุทธประวัติ บริเวณวัดมีวังมัจฉาบริเวณคลองทวีวัฒนาด้านหน้าของวัด ซึ่งบริเวณนั้นมีฝูงปลาอยู่เป็นจำนวนมาก โดยเฉพาะปลาสวาย ปลาตะเพียนทอง พระสงฆ์ พุทธศาสนิกชน และชาวบ้านในละแวกวัด นิยมนำอาหารปลา เศษขนมปังมาให้ทานแก่ฝูงปลาดังกล่าวอยู่เป็นประจำ สิ่งศักดิ์สิทธิ์ในวัด ได้แก่ พ่อปู่พญายม พระพรหม พระแม่ธรณี พระโพธิสัตว์กวนอิมสร้างจากหินทรายแกะสลัก ท้าวเวสสุวัณ ศาลเจ้าแกะเจ้าจุก และหัวเรือเจ้าแม่ตะเคียน
# วัดสาลวัน (จังหวัดนครปฐม)
วัดสาลวัน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศาลายา อำเภอพุทธมณฑล จังหวัดนครปฐม มีเนื้อที่ 7 ไร่ โดยประมาณ 

วัดสาลวันเดิมนั้นเรียกว่า วัดตาพิน โดยเมื่อ พ.ศ. 2440 กำนันพิน ซึ่งมีบรรดาศักดิ์เป็น ขุนวิศาล กันโอภาส เป็นนายกองเก็บผลประโยชน์จากที่ดินนาของสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ ได้นำเงินจากค่ากองนามาสร้างเป็นวัดขึ้น ในสมัยเริ่มแรกที่ก่อตั้งวัดมีเพียงกุฏิสงฆ์และศาลารวมอยู่ด้วยกันเป็นเรือนหมู่ แต่ยังไม่มีอุโบสถ มีพื้นที่กว้างขวางกว่าที่พบในปัจจุบันอย่างมาก มีพระอธิการชด (เดช ดิษดี) เป็นสมภารรูปแรก ได้ร่วมกับกำนันพินและชาวบ้านทำนุบำรุงวัดสาลวันเรื่อยมา ได้สร้างศาลาการเปรียญขึ้นเป็นหลังแรกของวัด 

ชื่อแต่เดิมของ วัดตาพิน ถูกตั้งตามชื่อของขุนวิศาลกันโอภาส ต่อมามีการเปลี่ยนชื่อเป็น วัดภิญโญสโมสร ตามชื่อผู้สร้าง และเป็น "วัดสาลวัน" ในที่สุด เหตุเพราะหลวงพ่อนำต้นสาละมาปลูก จึงกลายชื่อมาเป็นวัดสาลวัน วัดสาลวันได้รับอนุญาตตั้งวัดเมื่อ พ.ศ. 2450 ได้รับพระราชทานวิสุงคามสีมาเมื่อวันที่ 21 ธันวาคม พ.ศ. 2522

ปูชนียวัตถุที่สำคัญ ได้แก่ หลวงพ่อพระบรมเขมาจารย์  เป็นพระประธานของวัดสาลวัน มีจำนวน 3 องค์ เป็นที่เคารพสักการะของชาวบ้านเป็นอย่างมาก

รายนามเจ้าอาวาส
 พระอธิการชด พ.ศ. 2481–2490 
 พระครูใบฎีกา สมควร วิชฺชาสาโร พ.ศ. 2492–2504 
 พระอธิการสม จนฺทสิริ พ.ศ. 2505–2508 
 พระอธิการอุ่น จิตฺตตสุภาโร พ.ศ. 2508–2512 
 พระปลัด วิเชียร ถิรปญฺโญ พ.ศ. 2512–2517 
 พระใบฎีกา วรการ จิตฺปญฺโญ พ.ศ. 2517–2518 
 พระครูศิริชัยปภากร พ.ศ. 2519–2546 
 พระครูวิศิษฏ์ธรรมสาร (นิวัฒน์) พ.ศ. 2547
# ไทยลีก 3 ฤดูกาล 2564–65
ไทยลีก 3 ฤดูกาล 2564–65 หรือ มังกรฟ้า ลีก ฤดูกาล 2564–65 ตามชื่อผู้สนับสนุนคือมังกรฟ้า เป็นการแข่งขันฟุตบอลไทยลีก 3 ฤดูกาลที่ 5 ซึ่งเป็นการแข่งขันฟุตบอลในระดับที่ 3 ตามระบบฟุตบอลลีกของไทย โดยแบ่งตามพื้นที่ภูมิภาค จำนวนทั้งหมด 75 สโมสร

 กำหนดการ 
การแข่งขันไทยลีก 3 ฤดูกาล 2564–65 เดิมทีจะเริ่มต้นนัดแรกในวันที่ 4 กันยายน 2564 แต่เนื่องด้วยการระบาดทั่วของโควิด-19 ในประเทศไทย มีการแพร่กระจายไปในทุกพื้นที่ของประเทศไทยนั้น สมาคมกีฬาฟุตบอลแห่งประเทศไทย ในพระบรมราชูปถัมภ์ ได้ประชุมหาข้อสรุปและประกาศให้จัดการแข่งขัน 3 โซนก่อนคือ โซนภาคเหนือ ภาคตะวันออกเฉียงเหนือ  และภาคใต้ ส่วนโซนที่เหลือจะเรียกตัวแทนของแต่ละสโมสรมาพูดคุยหารืออีกครั้งภายใน 2 สัปดาห์หลังลีกเปิดแข่งขันไปแล้วไทยลีก3ได้ข้อสรุปเปิดแข่ง3โซน-ที่เหลือรอหาข้อสรุปอีกครั้ง

ต่อมาเมื่อวันที่ 1 กันยายน 2564 มีรายงานข่าวเพิ่มเติมว่าในโซนภาคตะวันตกและโซนภาคตะวันออกนั้น จะสามารถแข่งขันได้ในวันที่ 18–19 กันยายน 2564 ส่วนโซนกรุงเทพและปริมณฑล จะเริ่มแข่งนัดแรกวันที่ 25–26 กันยายน 2564 สยามกีฬา: ไทยลีก 3 ขยับแข่งเพิ่มอีก 2 โซน 18-19 ก.ย. เหลือ กทม.-ปริมณฑลแข่งปลาย ก.ย.

 การเปลี่ยนแปลงสโมสรจากฤดูกาลที่ผ่านมา 
 เข้าสู่ไทยลีก 3 
 
 ศรีสะเกษ
 อุทัยธานี

 
 นครแม่สอด ยูไนเต็ด
 ศรีสะเกษ ยูไนเต็ด
 ชัยนาท ยูไนเต็ด
 ยังสิงห์ หาดใหญ่ ยูไนเต็ด

 ออกจากไทยลีก 3 
 
 ลำพูน วอร์ริเออร์
 เมืองกาญจน์ ยูไนเต็ด
 ราชประชา

 การเปลี่ยนแปลงที่ตั้ง และอัตลักษณ์ 
 อุทัยธานี มีการเปลี่ยนโลโก้ใหม่
 หาดใหญ่ ซิตี้ เปลี่ยนชื่อเป็นยังสิงห์ หาดใหญ่ ยูไนเต็ด และมีการเปลี่ยนโลโก้ใหม่
 สิงห์ระฆังทอง กาญจนบุรี มีการเปลี่ยนโลโก้ใหม่
 พัทยา ดิสคอฟเวอร์รี่ ยูไนเต็ด เปลี่ยนชื่อเป็นพัทยา ดอลฟินส์ ยูไนเต็ด และมีการเปลี่ยนโลโก้ใหม่
 มหาสารคาม เปลี่ยนชื่อเป็นมหาสารคาม สามใบเถา และมีการเปลี่ยนโลโก้ใหม่
 อุตรดิตถ์ เปลี่ยนชื่อเป็นอุตรดิตถ์ ศักดิ์สยาม
 สุราษฎร์ธานี ซิตี้ เปลี่ยนชื่อเป็นเอ็มเอชคอน สุราษฎร์ฯ ซิตี้
 กาญจนพัฒน์ ย้ายไปใช้สนามกีฬามหาวิทยาลัยนอร์ทกรุงเทพ วิทยาเขตรังสิต แทนสนามกีฬามหาวิทยาลัยเทคโนโลยีราชมงคลธัญบุรี
 นครศรีฯ ยูไนเต็ด ย้ายไปใช้สนามกีฬากลางจังหวัดนครศรีธรรมราช แทนสนามกีฬาองค์การบริหารส่วนจังหวัดนครศรีธรรมราช (ม่วงงาม)
 เมืองเลย ยูไนเต็ด ย้ายไปใช้มังกรฟ้า เมืองเลย สเตเดียม แทนเลย ริเวอร์ไซด์ สเตเดียม
 บางกอก ย้ายไปใช้สนามเฉลิมพระเกียรติ บางมด แทนสนามกีฬามหาวิทยาลัยกรุงเทพ
 กำแพงเพชร ย้ายไปใช้สนามฟุตบอลโรงเรียนขาณุวิทยา แทนสนามกีฬาชากังราว ริมปิง
 บ้านบึง ย้ายไปใช้ช้าง ฟุตบอล ปาร์ค แทนชลบุรีสเตเดียม
 วัดโบสถ์ ซิตี้ ย้ายไปใช้เอชทูเอช สปอร์ต สเตเดียม แทนสนามกีฬาองค์การบริหารส่วนจังหวัดพิษณุโลก

 สโมสร 
 ภาคเหนือ 

 ภาคตะวันออกเฉียงเหนือ 

 ภาคตะวันออก 

 ภาคตะวันตก 

 ภาคใต้ 

 กรุงเทพและปริมณฑล 

 รอบระดับประเทศ 

สโมสรชนะเลิศและรองชนะเลิศของแต่ละโซน จะเข้ามาแข่งขันรอบระดับประเทศโดยจะทำการแบ่งโซนแข่งขัน ออกเป็นสองกลุ่ม คือโซนบน (ภาคเหนือ, ภาคตะวันออกเฉียงเหนือ, และภาคตะวันออก) และโซนล่าง (โซนภาคตะวันตก, กรุงเทพมหานครและปริมณฑล, และภาคใต้) โดยแข่งแบบพบกันหมด สองสโมสรที่จบตำแหน่งชนะเลิศของแต่ละกลุ่ม และได้สิทธิ์เลื่อนชั้นสู่ ไทยลีก 2 โดยอัตโนมัติ และจะได้สิทธิ์แข่งขันชิงชนะเลิศระดับประเทศ ส่วนสโมสรที่จบอันดับสองของแต่ละสาย จะต้องมาเล่นนัดชิงอันดับสาม เพื่อหาสโมสรที่เลื่อนชั้นไปทำการแข่งขันในไทยลีก 2 เช่นกัน

 รอบแชมเปี้ยนส์ลีก 
โซนบน

โซนล่าง

 รอบระดับประเทศ 
รอบชิงอันดับที่สาม

|}

รอบชิงชนะเลิศ

|}
# วัดพิทักษ์เทพาวาส
วัดพิทักษ์เทพาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลขุนพิทักษ์ อำเภอดำเนินสะดวก จังหวัดราชบุรี ปัจจุบันมีพระครูสุธรรมรักษ์เป็นเจ้าอาวาส

วัดพิทักษ์เทพาวาส เดิมชื่อ วัดตั้วฮ้ำ ได้รับอนุญาตให้สร้างวัดเมื่อวันที่ 30 พฤศจิกายน พ.ศ. 2505 ซึ่งมี พระมหาเทพ ชินวโร เป็นประธานการสร้าง และมีฝ่ายฆราวาส คือ นายผึ้ง แสงทอง, นายชวน วิสุวรรณ และนายปุ่ย วีระจินดา ได้ชักชวนชาวบ้านต่างๆ ที่มีจิตศรัทธาร่วมกันบริจาคทรัพย์ซื้อที่ดินสร้างวัด  และมีผู้บริจาคบ้านทรงไทย 3 หลัง ๆ ละ 3 ห้อง เพื่อสร้างเป็นกุฏิสงฆ์ ต่อมาเจ้าคณะอำเภอดำเนินสะดวก ได้ส่งพระครูพิทักษ์เทพสิทธิ์ มาปกครองดูแลคณะสงฆ์ และดำเนินการก่อสร้างถาวรวัตถุ จนได้รับการประกาศให้ตั้งเป็นวัดพิทักษ์เทพาวาส เมื่อวันที่ 17 มีนาคม พ.ศ. 2513 และได้รับพระราชทานวิสุงคามสีมาเมื่อวันที่ 9 กุมภาพันธ์ พ.ศ. 2516

อุโบสถภายในประดิษฐานพระประธานนามว่า หลวงพ่ออู่ทอง มีจิตรกรรมฝาผนังเขียนเรื่องทศชาติชาดก ด้านหลังองค์พระประธาน จะเขียนแสดงถึงช่วงที่องค์พระสัมมาสัมพุทธเจ้าทรงตรัสรู้ ด้านนอกอุโบสถมีพระพุทธรูปปูนปั้นองค์ใหญ่ ประดิษฐานอยู่ หันพระพักตร์ไปที่คลองขุนพิทักษ์
# ตำบลนายูง (อำเภอนายูง)
ตำบลนายูง เป็นตำบลหนึ่งในสี่ตำบลของอำเภอนายูง จังหวัดอุดรธานี เดิมเป็นส่วนหนึ่งของตำบลน้ำโสม

ประวัติ
วันที่ 10 กุมภาพันธ์ 2496 ตั้งตำบลนายูง แยกออกจากตำบลน้ำโสม (อำเภอบ้านผือ)
 วันที่ 12 พฤษภาคม 2512 แยกพื้นที่ตำบลน้ำโสม ตำบลหนองแวง และตำบลนายูง อำเภอบ้านผือ มาตั้งเป็น กิ่งอำเภอน้ำโสม และให้ขึ้นการปกครองกับอำเภอบ้านผือ
 วันที่ 9 พฤศจิกายน 2514 ตั้งตำบลนาแค แยกออกจากตำบลนายูง
 วันที่ 28 มีนาคม 2517 ยกฐานะจากกิ่งอำเภอน้ำโสม อำเภอบ้านผือ เป็น อำเภอน้ำโสม
วันที่ 23 ตุลาคม 2527 ตั้งตำบลโนนทอง แยกออกจากตำบลนายูง
 วันที่ 7 มกราคม 2531 แยกพื้นที่ตำบลนายูง ตำบลบ้านก้อง ตำบลนาแค และตำบลโนนทอง อำเภอน้ำโสม มาตั้งเป็น กิ่งอำเภอนายูง และให้ขึ้นการปกครองกับอำเภอน้ำโสม
 วันที่ 8 สิงหาคม 2538 ยกฐานะจากกิ่งอำเภอนายูง อำเภอน้ำโสม เป็น อำเภอนายูง

อาณาเขต(ตำบล)
 ทิศเหนือ  ติดต่อกับตำบลโนนทอง (อำเภอนายูง) 
ทิศตะวันออก  ติดต่อกับ ตำบลคำด้วง (อำเภอบ้านผือ)
ทิศตะวันตก  ติดต่อกับ ตำบลโนนทอง ตำบลบ้านก้อง  (อำเภอนายูง) 
ทิศใต้  ติดต่อกับ ตำบลโสมเยี่ยม  (อำเภอน้ำโสม)

 การปกครอง 
 การปกครองส่วนภูมิภาค 
ตำบลนายูง แบ่งการปกครองออกเป็น 10 หมู่บ้านได้แก่

 หมู่ที่ 1 บ้านนายูง
 หมู่ที่ 2 บ้านสว่าง
 หมู่ที่ 3 บ้านห้วยทราย
 หมู่ที่ 4 บ้านปากราง
 หมู่ที่ 5 บ้านนาต้อง
 หมู่ที่ 6 บ้านนาสมนึก
 หมู่ที่ 7 บ้านชุมพล
 หมู่ที่ 8 บ้านห้วยเวียงงาม
 หมู่ที่ 9 บ้านนายูงทอง
 หมู่ที่ 10 บ้านนาคลัง

 การปกครองส่วนท้องถิ่น 
ท้องที่ตำบลนายูง ประกอบด้วยองค์กรปกครองส่วนท้องถิ่น 1 แห่ง ได้แก่
 เทศบาลตำบลนายูง ครอบคลุมพื้นที่ตำบลนายูงทั้งตำบล

 สถานศึกษา 
โรงเรียนยูงทองพิทยาคม
โรงเรียนบ้านนายูง
โรงเรียนบ้านสว่างปากราง
โรงเรียนบ้านนาต้องนาสมนึก
โรงเรียนชุมพลนาคลัง
โรงเรียนตำรวจตระเวนชายแดนบ้านห้วยเวียงงาม
# ตำบลนาแค
ตำบลนาแค เป็นตำบลหนึ่งในสี่ตำบลของอำเภอนายูง จังหวัดอุดรธานี เดิมเป็นส่วนหนึ่งของตำบลน้ำโสมและตำบลนายูง

ประวัติ
วันที่ 10 กุมภาพันธ์ 2496 ตั้งตำบลนายูง แยกออกจากตำบลน้ำโสม (อำเภอบ้านผือ)
 วันที่ 12 พฤษภาคม 2512 แยกพื้นที่ตำบลน้ำโสม ตำบลหนองแวง และตำบลนายูง อำเภอบ้านผือ มาตั้งเป็น กิ่งอำเภอน้ำโสม และให้ขึ้นการปกครองกับอำเภอบ้านผือ
 วันที่ 9 พฤศจิกายน 2514 ตั้งตำบลนาแค แยกออกจากตำบลนายูง
 วันที่ 7 มกราคม 2531 แยกพื้นที่ตำบลนายูง ตำบลบ้านก้อง ตำบลนาแค และตำบลโนนทอง อำเภอน้ำโสม มาตั้งเป็น กิ่งอำเภอนายูง และให้ขึ้นการปกครองกับอำเภอน้ำโสม
 วันที่ 8 สิงหาคม 2538 ยกฐานะจากกิ่งอำเภอนายูง อำเภอน้ำโสม เป็น อำเภอนายูง

อาณาเขต(ตำบล)
 ทิศเหนือ  ติดต่อกับ ตำบลนางิ้ว (อำเภอสังคม) 
ทิศตะวันออก  ติดต่อกับ ตำบลโนนทอง(อำเภอนายูง)
ทิศตะวันตก  ติดต่อกับ ตำบลหาดคัมภรี์ ตำบลห้วยพิชัย ตำบลห้วยบ่อซืน (อำเภอปากชม) 
ทิศใต้  ติดต่อกับ ตำบลบ้านก้อง  (อำเภอนายูง) 

 การปกครอง 
 การปกครองส่วนภูมิภาค 
ตำบลนาแค แบ่งการปกครองออกเป็น 8 หมู่บ้านได้แก่

 หมู่ที่ 1 บ้านนาแค
 หมู่ที่ 2 บ้านเพิ่ม
 หมู่ที่ 3 บ้านวังแข้
 หมู่ที่ 4 บ้านคีริวงกต
 หมู่ที่ 5 บ้านวังบง
 หมู่ที่ 6 บ้านโนนศิลา
 หมู่ที่ 7 บ้านเพิ่ม
 หมู่ที่ 8 บ้านคีรีวงกต

 การปกครองส่วนท้องถิ่น 
ท้องที่ตำบลนาแค ประกอบด้วยองค์กรปกครองส่วนท้องถิ่น 1 แห่ง ได้แก่
 องค์การบริหารส่วนตำบลนาแค ครอบคลุมพื้นที่ตำบลนาแคทั้งตำบล

 สถานศึกษา 
โรงเรียน
# ตำบลบ้านก้อง
ตำบลบ้านก้อง เป็นตำบลหนึ่งในสี่ตำบลของอำเภอนายูง จังหวัดอุดรธานี เดิมเป็นส่วนหนึ่งของตำบลน้ำโสม ตำบลนายูง และตำบลนาแค

ประวัติ
วันที่ 10 กุมภาพันธ์ 2496 ตั้งตำบลนายูง แยกออกจากตำบลน้ำโสม (อำเภอบ้านผือ)
 วันที่ 12 พฤษภาคม 2512 แยกพื้นที่ตำบลน้ำโสม ตำบลหนองแวง และตำบลนายูง อำเภอบ้านผือ มาตั้งเป็น กิ่งอำเภอน้ำโสม และให้ขึ้นการปกครองกับอำเภอบ้านผือ
 วันที่ 9 พฤศจิกายน 2514 ตั้งตำบลนาแค แยกออกจากตำบลนายูง
 วันที่ 28 มีนาคม 2517 ยกฐานะจากกิ่งอำเภอน้ำโสม อำเภอบ้านผือ เป็น อำเภอน้ำโสม
 วันที่ 10 ตุลาคม 2529 ตั้งตำบลบ้านก้อง แยกออกจากตำบลน้ำโสม และตำบลนาแค
 วันที่ 7 มกราคม 2531 แยกพื้นที่ตำบลนายูง ตำบลบ้านก้อง ตำบลนาแค และตำบลโนนทอง อำเภอน้ำโสม มาตั้งเป็น กิ่งอำเภอนายูง และให้ขึ้นการปกครองกับอำเภอน้ำโสม
 วันที่ 8 สิงหาคม 2538 ยกฐานะจากกิ่งอำเภอนายูง อำเภอน้ำโสม เป็น อำเภอนายูง

อาณาเขต (ตำบล)
 ทิศเหนือ ติดต่อกับตำบลนาแค (อำเภอนายูง) 
ทิศตะวันออก ติดต่อกับ ตำบลโนนทอง ตำบลนายูง (อำเภอนายูง)
ทิศตะวันตก  ติดต่อกับ ตำบลโนนทอง ตำบลบ้านก้อง (อำเภอนายูง) 
ทิศใต้ ติดต่อกับ ตำบลน้ำโสม ตำบลโสมเยี่ยม (อำเภอน้ำโสม)

 การปกครอง 
 การปกครองส่วนภูมิภาค 
ตำบลบ้านก้อง แบ่งการปกครองออกเป็น 13 หมู่บ้านได้แก่

 หมู่ที่ 1 บ้านก้อง
 หมู่ที่ 2 บ้านห้วยลาด
 หมู่ที่ 3 บ้านโนนเมือง
 หมู่ที่ 4 บ้านห้วยไฮ
 หมู่ที่ 5 บ้านนาตูม
 หมู่ที่ 6 บ้านนาคำ
 หมู่ที่ 7 บ้านนาคำน้อย
 หมู่ที่ 8 บ้านนาชมภู
 หมู่ที่ 9 บ้านทุ่งศรีทอง
 หมู่ที่ 10 บ้านนาคำน้อย
 หมู่ที่ 11 บ้านทุ่งศรีทอง
 หมู่ที่ 12 บ้านนาคำ
 หมู่ที่ 13 บ้านนาคำน้อย

 การปกครองส่วนท้องถิ่น 
ท้องที่ตำบลบ้านก้อง ประกอบด้วยองค์กรปกครองส่วนท้องถิ่น 1 แห่ง ได้แก่
 องค์การบริหารส่วนตำบลบ้านก้อง ครอบคลุมพื้นที่ตำบลบ้านก้องทั้งตำบล

 สถานศึกษา 
โรงเรียน
# วัดคลองอ้อมใหญ่
วัดคลองอ้อมใหญ่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่เลขที่ 2/1 หมู่ที่ 3 ในตำบลอ้อมใหญ่ อำเภอสามพราน จังหวัดนครปฐม 

วัดคลองอ้อมใหญ่ไม่ทราบว่าตั้งขึ้นเมื่อใด เพราะไม่มีหลักฐานชัดเจนเดิมเป็นวัดร้าง ไม่มีพระจำพรรษา ต่อมา พ.ศ. 2519 พระอธิการเนื่องได้บรูณะขึ้นใหม่ วัดคลองอ้อมใหญ่ประกาศตั้งวัดเมื่อวันที่ 29 ตุลาคม พ.ศ. 2519 วัดได้พระราชทานวิสุงคามสีมาเมื่อวันที่ 21 ธันวาคม พ.ศ. 2522 ปัจจุบันพระครูปฐมจิตตารักษ์ (สมคิด ปภากโร) เป็นเจ้าอาวาส

ชื่อ "อ้อมใหญ่" เป็นลำน้ำโค้งะของลำน้ำที่โค้งอ้อม โค้งอ้อมมาก ขณะที่โค้งอ้อมที่เล็กกว่าก็เรียกอ้อมน้อย มีการขุดคลองลัดวงโค้งอ้อมใหญ่เมื่อใดไม่ปรากฏ แต่เมื่อลำน้ำเดิมตื้นเขินและแคบลง วงโค้งนี้จึงถูกเรียกว่า คลองอ้อมใหญ่ ซึ่งปัจจุบันมีวัดสำคัญอยู่ 2 แห่งคือ วัดคลองอ้อมใหญ่และวัดอ้อมใหญ่

รายนามเจ้าอาวาส
 พระอาจารย์เนื่อง กิตฺติธโร พ.ศ. 2516–2522 
 พระบุญธรรม ปุญฺญธมฺโม พ.ศ. 2522–2524 ผู้รักษาการแทนเจ้าอาวาส 
 พระครูกัลยาณาภิรักษ์ (บุญส่ง กลฺยาโณ) พ.ศ. 2529–2539 
 พระครูสันตยานุโยค (เขมธมฺโม) พ.ศ. 2540–2554 
 พระครูปฐมจิตตารักษ์ (สมคิด ปภากโร) พ.ศ. 2554–
# ตำบลโนนทอง (อำเภอนายูง)
ตำบลโนนทอง เป็นตำบลหนึ่งในสี่ตำบลของอำเภอนายูง จังหวัดอุดรธานี เดิมเป็นส่วนหนึ่งของตำบลน้ำโสมและตำบลนายูง

ประวัติ
วันที่ 10 กุมภาพันธ์ 2496 ตั้งตำบลนายูง แยกออกจากตำบลน้ำโสม (อำเภอบ้านผือ)
 วันที่ 12 พฤษภาคม 2512 แยกพื้นที่ตำบลน้ำโสม ตำบลหนองแวง และตำบลนายูง อำเภอบ้านผือ มาตั้งเป็น กิ่งอำเภอน้ำโสม และให้ขึ้นการปกครองกับอำเภอบ้านผือ
 วันที่ 7 มกราคม 2531 แยกพื้นที่ตำบลนายูง ตำบลบ้านก้อง ตำบลนาแค และตำบลโนนทอง อำเภอน้ำโสม มาตั้งเป็น กิ่งอำเภอนายูง และให้ขึ้นการปกครองกับอำเภอน้ำโสม
 วันที่ 8 สิงหาคม 2538 ยกฐานะจากกิ่งอำเภอนายูง อำเภอน้ำโสม เป็น อำเภอนายูง

อาณาเขต(ตำบล)
 ทิศเหนือ  ติดต่อกับ ตำบลแก้งไก่ ตำบลสังคม (อำเภอสังคม) 
ทิศตะวันออก  ติดต่อกับ ตำบลคำด้วง (อำเภอบ้านผือ) ตำบลผาตั้ง (อำเภอสังคม) 
ทิศตะวันตก  ติดต่อกับ ตำบลนาแค ตำบลบ้านก้อง (อำเภอปากชม) 
ทิศใต้  ติดต่อกับ ตำบลนายูง  (อำเภอนายูง) 

 การปกครอง 
 การปกครองส่วนภูมิภาค 
ตำบลโนนทอง แบ่งการปกครองออกเป็น 11 หมู่บ้านได้แก่

 หมู่ที่ 1 บ้านวังเลา
 หมู่ที่ 2 บ้านโสมสวรรค์
 หมู่ที่ 3 บ้านเชียงดี
 หมู่ที่ 4 บ้านกุดเซือม
 หมู่ที่ 5 บ้านท่าโปงทอง
 หมู่ที่ 6 บ้านปากเจียง
 หมู่ที่ 7 บ้านโนนทอง
 หมู่ที่ 8 บ้านสมประสงค์
 หมู่ที่ 9 บ้านโนนทอง
 หมู่ที่ 10 บ้านโนนทอง
 หมู่ที่ 11 บ้านนาเมืองทอง

 การปกครองส่วนท้องถิ่น 
ท้องที่ตำบลโนนทอง ประกอบด้วยองค์กรปกครองส่วนท้องถิ่น 1 แห่ง ได้แก่
 เทศบาลตำบลโนนทอง ครอบคลุมพื้นที่ตำบลโนนทองทั้งตำบล

 สถานศึกษา 
โรงเรียนบ้านวังเลาโสมสวรรค์
โรงเรียนบ้านเชียงดีกุดเซือม
โรงเรียนบ้านท่าโปงทอง
โรงเรียนบ้านปากเจียงโนนทอง
โรงเรียนบ้านสมประสงค์
โรงเรียนตำรวจตระเวนชายแดนบ้านเมืองทอง